તુષાર ગાંધી

તુષાર અરુણ ગાંધી (જન્મ ૧૭ જાન્યુઆરી ૧૯૬૦) પત્રકાર અરૂણ મણીલાલ ગાંધીના પુત્ર, મણિલાલ ગાંધીના પૌત્ર અને મહાત્મા ગાંધીના પ્રપૌત્ર છે. માર્ચ ૨૦૦૫માં, તેમણે દાંડી સત્યાગ્રહની ૭૫મી વર્ષગાંઠની આગેવાની કરી હતી. ૨૦૦૭ થી ૨૦૧૨ સુધી, તે કુપોષણ સામે માઇક્રો-શેવાળ સ્પિરુલિનાના ઉપયોગ માટે સીઆઈએસઆરઆઈ-આઇએસપી આંતર સરકારી સંસ્થાના ગુડવિલ એમ્બેસેડર હતા.

 અંગત જીવન 
મુંબઇ અને કોલકાતા વચ્ચે ટ્રેનમાં જન્મેલા તુષાર ગાંધીનો ઉછેર મુંબઈના સાન્ટાક્રુઝમાં થયો હતો. તેમણે સ્થાનિક ગુજરાતી-માધ્યમની શાળા, આદર્શ વિનય મંદિરમાં અભ્યાસ કર્યો. તેમણે મુંબઈની સરકારી સંસ્થાની પ્રિન્ટિંગ ટેક્નોલોજીમાંથી પ્રિન્ટિંગમાં ડિપ્લોમાની પદવી મેળવી છે.

તુષાર તેમની પત્ની સોનલ દેસાઈ અને બે બાળકો, એક પુત્ર વિવાન ગાંધી અને પુત્રી કસ્તુરી ગાંધી સાથે મુંબઈમાં રહે છે. તેમની પુત્રી કસ્તુરીનું નામ કસ્તુરબા ગાંધીના નામ પરથી પાડવામાં આવ્યું હતું.

તુષાર ગાંધી ૧૯૯૮માં ગુજરાતના વડોદરા ખાતે મહાત્મા ગાંધી ફાઉન્ડેશનની સ્થાપના માટે જાણીતા છે. તે હાલ મુંબઈમાં સ્થિત છે તથા ફાઉન્ડેશનના વર્તમાન પ્રમુખ પદે પણ ચાલું છે. ૧૯૯૬થી તેમણે લોક સેવા ટ્રસ્ટના પ્રમુખ તરીકે પણ સેવા આપી છે. ૧૯૫૦ના દાયકાના મધ્યમાં કાપડ-મિલ મજૂરોના કલ્યાણ માટે મધ્ય બોમ્બેમાં સ્થાપના કરી હતી. ૨૦૦૦માં, તુષાર ગાંધીએ કમલ હસન દ્વારા દિગ્દર્શિત એક તમિળ - હિન્દી ચલચિત્ર, "હે રામ" માં  ચરિત્ર ભૂમિકા ભજવી હતી અને ૨૦૦૯માં તેમણે આ જ રીતે અન્ય એક ચલચિત્ર "રોડ ટુ સંગમ" માં પણ કામ કર્યું હતું, જેમાં તેમણે પોતાન જીવન પર આધારિત જ એક ભૂમિકા ભજવી હતી. તેમના દ્વારા એક નોનફિક્શન પુસ્તક, લેટ્સ કીલ ગાંધી, ૨૦૦૭માં પ્રકાશિત થયું હતું અને થોડા અઠવાડિયા માટે તે ભારતનું બેસ્ટ સેલર પુસ્તક બન્યું હતુ. ૨૦૦૮માં તેઓ ઓસ્ટ્રેલિયન ભારતીય ગ્રામીણ વિકાસ ફાઉન્ડેશન (એઆઈઆરડીએફ) ના અધ્યક્ષ તરીકે નિયુક્ત થયા. ૨૦૧૮માં તેમણે રાજ્યો અને કેન્દ્રશાસિત પ્રદેશોને ગૌરક્ષકોના ટોળાને અંકુશમાં લેવાના આદેશનું પાલન કરવાનો નિર્દેશ આપવા માટે ભારતની સર્વોચ્ચ અદાલતને સફળતાપૂર્વક અરજી કરવામાં મહત્વપૂર્ણ ભૂમિકા ભજવી હતી. ૨૦૧૯માં તેઓ મહારાષ્ટ્રના જલગાંવમાં ગાંધી સંશોધન ફાઉન્ડેશનના ડિરેક્ટર બન્યા.

 રાજકારણ 
૧૯૯૮માં, તેઓ સમાજવાદી પાર્ટીમાં જોડાયા પરંતુ લોકસભાની ચૂંટણી જીતવામાં અસફળ રહ્યા. ૨૦૦૧માં તેઓ કોંગ્રેસ સાથે જોડાયા. ૨૦૦૯માં તેમણે પાર્ટીની રાજનીતિ છોડી દીધી હતી.

 વિવાદો 
૨૦૦૧માં, તુષાર ગાંધીએ અમેરિકન માર્કેટિંગ કંપની સીએમજી સાથે વિશ્વવ્યાપી ક્રેડિટ કાર્ડ કંપની માટે એક જાહેરાત (યુનિવર્સિટીના વિદ્યાર્થીઓને ધ્યાનમાં રાખીને) માં મહાત્માની છબીનો ઉપયોગ કરવા માટેની વાટાઘાટો કરી હતી. ગાંધીવાદી આદર્શો સાથેની આ કથિત દગાબાજીનો જાહેરમાં વિરોધ કરવામાં આવતાં તે સોદો રદ કરવામાં આવ્યો.Marketing the Mahatma , Frontline Magazine

એવો આક્ષેપ કરવામાં આવ્યો હતો કે તુષાર પોતાના પુસ્તક લેટ્સ કિલ ગાંધીમાં ૧૯૦૪ના વર્ષમાં જ ગાંધીનો હત્યારો બન્યો હતો. ત્યારબાદ તેમણે મહાત્મા ગાંધીની હત્યા માટે બ્રાહ્મણોને જવાબદાર ઠેરવ્યા. ટીકાકારોએ દાવો કર્યો હતો કે આ પુસ્તકતમામ બ્રાહ્મણોને બદનામ કરે છે. તુષારે કહ્યું છે કે તેમના દાવા માત્ર "પૂણેના બ્રાહ્મણોના એક ચોક્કસ જૂથ સાથે સંબંધિત છે, જેઓ મારા મહાન દાદાના જીવન વિરુદ્ધ સતત પ્રયાસ કરી રહ્યા હતા""'I was misquoted,' says Tushar Gandhi", Yahoo! India News

 સંદર્ભ 

શ્રેણી:વ્યક્તિત્વ
શ્રેણી:૧૯૬૦માં જન્મ